
PROME MINISTER 


MINISTER DI FINANSAS 


DEN PARLAMENTTO PA TRATA PRESUPUESTO 
SUPLETORIO 2023 


Dialuna 4 di September, den Parlamento a tuma luga e reunion 
publico pa trata e Presupuesto Supletorio 2023. Presupuesto 
Supletorio ta ora cu durante di aña Gobierno ta ripara cu e 
Presupuesto cu Parlamento ta aproba na comienso di aña, 
ta cambia. Pa esaki, Prome Minister Evelyn Wever-Croes y 
Minister di Finansa Xiomara Maduro tawata den Parlamento. 


Prome Minsiter a splica kico ta un presupuesto supletorio 
dunando ehempelnan di cambionan den Presupuesto 2023. 
Den su maneho di siguridad y social, Minister di Husticia y 
Asuntonan Social, Rocco Tjon, kier cambionan pa asina traha 
riba e Proyecto di ‘Veilige Barios’ pa haci nos barionan mas 
sigur. Tambe pa Cas Blenchi y Cas Briyante na unda nos 
hendenan special ta biba, Minsiter Tjon kier mas placa mirando 
cu e subsidio no ta suficiente. Den e casonan aki, Minister 
Tjon mester a busca den su propio presupuesto na unda e 
por kita pa aloca e placa den e proyectonan aki. Pasobra den 
e Presupuesto original Parlamento no a aproba e cambionan 
aki. E fondonan extra aki mester bin di fondonan di su propio 
presupuesto y cu e condicion cu e no lo bira un gasto adicional 
pa Gobierno. 


Den maneho di Minister di Deporte y Enseñansa, Endy Croes, 
ta pa tur scol tin mas fondo disponibel pa e ‘norm bedragen’ pa 
cada mucha. Pa esaki bira posibel, e ley mester pasa prome 


pa asina aumenta e placa pa tur scol haya mas placa. 


Prome Minister a expresa cu diferente cu e gabinete anterior di 
otro asignatura, tempo e mes tawata den oposicion, e gobierno 
e tempo ey tawata bin tambe cu presupuesto supletorio pero 
ya den e ultimo dianan den aña. Mientras tanto, ya nan a 
haci e cambionnan sin prome consulta esaki den Parlamento. 
Gabinete Wever-Croes ta bin adelanta cu e cambionan cu kier 
wordo haci den maneho pa asina Parlamento aproba prome 
cu e cambionan wordo haci. 


Un otro diferencia ta cu e gobierno di otro asignatura tawata 
pidi placa extra, y no tawata busca e placa den e presupuesto 
cu ya caba a wordo aproba y ta haci gastonan adicional pa 
Gobierno. Gabinete Wever-Croes, al contrario, ora kier haci 
cambio, ta busca den e Presupuestonan aproba caba for di 
unda por kita y uza pa e cambionan cu kier haci. Esaki ta ‘budget 
neutral’. Kiermeen no ta pidi niun placa extra di Parlamento. 


“E consehonan di Caft tambe ta positivo. Mi ta hopi orguyoso 
cu e trabounan di Minister di Finansa y su ekipo y awe nos ta 
defende esaki den Parlamento. Parlamento tin e oportunidad 
pa aproba e cambionan prome cu haci nan. Parlamento ta parti 
di decision di Gobierno”, Prome Minister a expresa. 


Dialuna 4 September 2023 


Prome Minister Evelyn Wever-Croes: 
Apesar di medionan financiero limita 


GABINETE WEVER-CROES TA TRAHANDO PA 
TRECE DESAROYO Y DIFERSIFICACION NA 
SAN NICOLAS 


Gabinete Wever-Croes tin prioridad pa inversion den San 
Nicolas y ta sostene iniciativanan di San Nicolas Business 
Association (SNBA) pa atrae inversionistanan pa desaroya y 
difersifica economia di Aruba, y especialmente di San Nicolas. 
San Nicolas den e ultimo añanan a mira cambionan importante 
cu enfoke riba turismo, economia, hubentud entre otro. 


Prome Minister Evelyn Wever-Croes ta gradici SNBA pa 
iniciativanan importante aki pa stimula inversion na San 
Nicolas y pa Aruba. Gabinete Wever-Croes ta sostene e 
iniciativanan aki. Prome Minister a remarca cu apesar di 
medionan financiero limita, ta trahando pa trece desaroyo na 
San Nicolas. Entre otro ta trahando riba cosnan hopi sencillo 
pero tambe riba proyectonan grandi pa cambia e desaroyo y 
haci di San Nicolas un destinacion turistico y un destinacion di 
energia. 


SIGURIDAD: 
Na Bernhardstraat, Elmar a drecha e luznan pa brinda mas 
siguridad y embeyece e area. Minister di Husticia, Rocco Tjon 
ta trahando riba e Proyecto Veilige Barios cu e meta pa trece 
siguridad y ilumina careteranan den tur bario di San Nicolas y 
henter Aruba. 


DESAROYO SOSTENIBEL: 

Proyectonan ta andando na Baby Beach y Rogers Beach pa 
drecha desaroyonan sostenibel y duradero. Minister Dangui 
Oduber ta trahando riba embeyecimento y ampliacion di Baby 
Beach cu ya ta hopi avansa y Pronto lo cuminsa na Rogers 
Beach. Minister Oduber personalmente ta bay na e sitio pa 
haya un bista con e trabounan ta avansando y pa demostra e 
seriedad di e compromiso di Gabinete Wever-Croes. 


DEPORTE Y ENSEÑANSA: 
Minister Endy Croes ta invertiendo den deporte y enseñansa 
na San Nicolas. 


TRANSICIONA E REFINERIA Y CREA CUPO DI EMPLEO: 
Minister Glenbert Croes a pone como compromiso personal 
pa transiciona e refineria cu aworaki por bisa cu ta hero 
biew riba un tereno, den un refineria State of the Art, cu ta 
bay traha hidrogeno, cu e MOU cu e companianan a firma 
recientemente. Di e manera aki, no solamente ta cambiando e 
industria aki y hacie algo moderno cu ta crea cupo di trabou pa 
nos hobennan, pero e lo yuda nos tambe transiciona energia 
na Aruba pa baha nos dependencia di fuel, baha prijs di awa y 
coriente y mas beneficio cu esaki ta trece cu ne. 


CULTURA: 

Minister Xiomara Maduro ta trahando pa crea di San Nicolas e 
centro cultural di Aruba pero tambe di henter Caribe hunto cu 
varios stakeholder. 


CENTRO DI CIUDAD: 

Pa atrae mas bishitante, Minister Geoffrey Wever ta trahando 
riba embeyecimento y revitalisacion di centro di ciudad. Den 
esaki, ta planiando pa inclui hopi parke pa famianan por disfruta 
hunto. 


AGRICULTURA: 

Un proyecto hopi bunita tambe cu Minister Ursell Arends ta 
trahando riba dje ta pa logra un mercado moderno y bunita pa 
agricultornan. 


INFRASTRUCTURA: 

Un desaroyo interesante di infrastructura na San Nicolas ta un 
memorial, un monumento di paz riba Cero Colorado na unda 
cu lo bay recorda tur esnan cu a perde nan bida durante e di 
dos Guera Mundial aki na Aruba. Di e manera aki tambe, lo 
crea mas conscientisacion pa nos ciudadanonan y turistanan 
di e rol importante cu Aruba a hunga durante e Segundo Guera 
Mundial. Planificacion pa esaki ta cla y fondonan ta aloca pa 
comienso di aña 2024. Na Januari lo tene e destaho publico 
pa cuminsa traha e monumento hopi senciyo pero hopi bunita 
pero lo atrae hopi ciudadano y turista cu ta busca historia y 
cultura di nos pais. 


“Esakinan ta algun proyecto cu ta andando y otronan den 
plan. Di e manera aki, Gabinete Wever-Croes ta trahando pa 
desaroyo di San Nicolas. Como Minister di Infrastructura, mi ta 
sostene tur e trabounan andando y esunnan cu ainda mester 
bin. Mi ta gradici SNBA cu e cumbre aki cu ta un iniciativa 
hopi importante pa atrae inversionistanan pa yuda difersifica 
economia di nos pais”, Prome Minister a expresa. 


Dialuna 4 September 2023 


Prome Minister Evelyn Wever-Croes: 
Durante Actividad pa Prensa 


GABINETE WEVER-CROES A RECONOCE 
SENOR HUBERT TIEL 


Un miembro di prensa ehemplar den nos comunidad esun cu masa 
asisti na conferencianan di prensa di Gobierno di Aruba 


Durante e encuentro cu Prensa diadomingo 3 di September, 
Gabinete Wever-Croes a reconoce señor Hubert Tiel como 
un miembro di prensa ehemplar den nos comunidad y como 
muestra di aprecio y gradicimento pa ta e miembro di prensa di 
Aruba cu mas a asisti na conferencianan di prensa di Gobierno 
di Aruba. 


Señor Hubert Tiel tin un total 21 aña den Prensa. El a cuminsa 
como partido di Aruba Daily y despues a drenta como reportero- 
fotografo di Diario. 


Señor Tiel a comparti un anectoda hopi chistoso pero real cu 
por pasa den un bida diario di un periodista. 


Tabata un marduga, Señor Tiel ta conta, cu awacero torencial 
a cuminsa cay pisa na Aruba. Y na Playa e nivel di awa di Rooi 
Manonchi den Caya Betico Croes a subi bay te riba caminda. 
Net e ora ey un dama hoben Hulandes Europeo a tribi pasa 
cu su auto, y e rooi fuerte a pusha e auto cu e dama for di 
caminda y cay den rooi. 

E rooi cu su coriente fuerte a keda pusha e auto y e dama bay 
rumbo pa e brug cu tin den Avenida Milio Croes, net pariba di 
Banco di Caribe den Vondellaan. Sefior Tiel a yega eynan, y a 
bin mira cu e auto cu e dama a keda pega net bao di di e brug. 


Señor Tiel, cu yudansa di Piet Martinus (di Piet Snack Truck) 
cu pa casualidad a pasa eybanda, a yuda saca e dama y papa 
muha nan a pone bay sinta den Truck di Piet pa no muha mas 
den e awacero. 

Piet tabatin un boter chikito di licor fuerte, y a duna e dama 
un cup pa e bebe pa kita e spanto. Anto Señor Tiel a yega, y 
puntra e dama: "Señora, bo kier bende mi e auto ey?" 

Y Señor Tiel a cumpra e auto eynan mes. 


Prome Minister Evelyn Wever-Croes, den nomber di Gobierno 
di Aruba ta gradici Señor Hubert Tiel pa tur trabou cu e ta haci 
pa y den nos comunidad. Danki. 

Prome Minister Evelyn Wever-Croes: 


GOBIERNO DI ARUBA TA FELICITA 
PROCURADOR GENERAL PA ARUBA SENORA 
AMALIN FLANEGIN 


Gobierno ta desea señora Flanegin hopi exito den e funcion 
importante aki 


Desde prome di September, 2023, señora [MH 
Amalin Flanegin ta eherce e funcion como = | 
Procurador General nobo pa Aruba. Esaki qe 
ta algo cu Aruba por ta hopi orguyoso di dje [MY 
pasobra esaki ta prome biaha cu e funcion | 
aki ta wordo ocupa pa un hende muhe 
Arubiano. Señora Flanegin tin un trayectoria 
largo di funcionnan di maneho na Aruba. 


Desde prome di maart, 2012, señora 
Flanegin ta eherce e posicion di Division 
Manager Supervision and Enforcement and 
Advisor pa e Comite Ehecutivo di Banco 
Central di Aruba (CBA) y ta na encargo di 
diferente departamento di CBA. 


For di 2007 pa 2011, señora Flanegin a 
traha como abogado na Juridische Praktijk 
Mr. A.Flanegin N.V. den e temporada aki, 
señora Flanegin tawata activo den areanan 
legal, un NMI mediator y tawata duna 
lectura na Universidad di Aruba y tambe a 
duna trainingnan riba proceduranan di AML/ 
CFT na banconan local. 


Entre 2002 pa juni 2007, señora Flanegin a 

eherce su funcion na Ministerio Publico di Aruba na unda cu 
el a dirigi varios investigacion criminal entre otro di abduccion, 
ladronicia, asesinato, fraude y labamento di placa. Tambe, 
señora Flanegin tawata encarga cu investigacionnan militar, di 
Coast Guard, di Financial Investigacion Unit di Cuerpo Policial 
di Aruba (BFO) y MOT, cu awo a bira FIU-Aruba. 


Entre 1996-2002, señora Flanegin tawata e Director di 
MOT y su tarea principal tawata pa set up e departamento 
completamente. For di 1994 pa 1996, señora Flanegin tawata 
Oficial Hudicial den formacion den Corte di Husticia. Di 1992 
pa 1994, Señora Flanegin tawata Secretaria Adhunta di Raad 
van Advies. Di 1987 pa 1992, señora Flanegin tawata abogado 
legislativo na Departamento di Legislacion y Asunto Huridico 
(Directie Wetgeving en Juridische Zaken, DWJZ). 


ġ ea Ki 

Señora Amalin Flanegin, despues di a caba su estudio na 
Colegio Arubano, VWO (1974-1980), a obtene su ‘kandidaats 
bul’, ‘Bachelor’s Degree’ na Universidad di Antia Hulandes 
na Augustus 1982, (1980-1982). Despues na Leiden State 
University na Hulanda, (1982-1986), señora Flanegin a obtene 
su ‘doctoraal bul’, ‘Master’s Degree’, december, 1986. Na juni 
1987, señora Flanegin a obtene na Leiden State Universitiy, 
su ‘Notorial Law, Candidate Notary, Doctoral bul’, Master’s 
Degree (1985-1987). Na 2022, señora Flanegin a bira un 
Certified Anti-Money Laundering Specialist. 


Prome Minister Evelyn Wever-Croes, den nomber di Gobierno 
di Aruba ta felicita señora Amalin Flanegin pa e funcion nobo di 
sirbi nos pais y ta desee hopi exito den su funcion nobo como 
Procurador General pa nos pais. 

Prome Minister Evelyn Wever-Croes: 


PROME MINISTER TA FELICITA SENOR LEO 
VROLIJK CU E DI 17 EDICION DI E EXPOSICION 
"E LENS DI MI WOWONAN" 


Manera ta conoci, tur aña riba Dia di Prensa, señor Leo Vrolijk 
ta organisa un exposicion, "E Lens di Mi Wowonan", pa honra 
miembronan di prensa. Prome Minister Evelyn Wever-Croes 
tabata tin e honor di atende e apretura di e exposicion aki, 
diabierna ultimo na Biblioteca Nacional, na unda e la tuma e 
oportunidad pa gradici señor Vrolijk pa un biaha mas organisa 
un bunita exposicion. Apesar di ta pasando den momentonan 
hopi dificil, señor Leo Vrolijk a duna tur di su mes pa logra bin 
cu e exposicion aki, poniendo tambe, un dedicatorio na su yiu 
cu di ayariba ta mande e forsa necesario pa sigui. 


Prome Minister ta extende un invitacion na e comunidad di 
Aruba, pa pasa na Biblioteca Nacional pa asina aprecia e 
exposicion aki, cu ta ilustra potretnan recien y di hopi tempo 
pasa. Loke ta mas impresionante ta e storia cu tin tras di tur e 
potretnan, cu pa nos hobennan ta bira un historia, importante 
pa conoce. "Mi ta felicita señor Leo Vrolijk cu su di 17 edicion di 
e exposicion " E Lens Di mi Wowonan", y ta desea su persona 
hopi forsa pa por continua cu esaki pa hopi aña mas" Prome 
Minister a expresa. 

Diasabra uini a tuma luga e prome Baki den Bario na San 
Nicolas. Baki den Bario, cu ta forma parti di campaña nacional 


“Limpi Limpi’, ta un evento unda ta pone baki di desperdicio 
na diferente districtonan di Aruba. E meta di e evento aki ta pa 
conscientisa nos poblacion riba separacion di desperdicio y 
su importancia. Pues ora di separa desperdicio, nos ta yuda e 
procesamento di reciclahe cana mas eficientemente y alabes, 
ta percura pa menos contaminacion den nos medio ambiente. 


Diasabra mainta por a observa un number hopi halto di persona 
cua bin haci uzo di e bakinan: Alogra colecta aproximadamente: 


° 20 baki di desperdicio Bulk/Mix 


° 1 baki di desperdicio di construccion 
. 6 baki di desperdicio di metal 
. 1 baki di desperdicio electronico (e-waste) 


. 6 baki di Green Waste 


Ministerio di Naturalesa ta sumamente contento cu e cantidad 
significante di desperdicio cu a ser colecta y awor lo por wordo 
procesa debidamente. Esaki ta desperdicio di cual un gran 
parti por a para den nos naturalesa. 


E recepcion excepcional di Baki den Bario ta un muestra cu 
nos comunidad ta dispuesto di adopta practicanan sostenibel. 
Pues e separacion di desperdicio ta un concepto relativamente 
nobo den nos comunidad y ta algo cu ta tuma cambio di 

mentalidad pa por implementa permanentemente. 


Riba cada evento di Baki den Bario lo tin un stand di FPNC 
(Fundacion Pa Nos Comunidad) unda cu lo acepta articulonan 
den bon estado cu por wordo duna un di dos uzo cerca un doño 
nobo. Esakinan ta inclui muebles, pafia, co’i hunga y mas. 


Adicionalmente, Serlimar tambe lo tin un stand unda cu 
clientenan por bin regla nan cuenta di pago y solicita 
transportacion di nan desperdicio den caso cu no por trece. E 
ultimo tambe ta posibel telefonicamente. 


Baki den Bario lo continua dia 16 di september na Santa Cruz 
y lo continua te dia 16 di december 2023. Pa mas informacion 
tocante e desperdicio cu ta wordo acepta y e fechanan por 
subi trashtocasharuba.org/limpilimpi. 

Kimara Maduse- 
MADURO DI FINANSA A ENTREGA 
PRESUPUESTO 2024 NA PARLAMENTO 


Despues di 15 ana ta entrega presupuesto 2023 v 2024 na tempo 


Riba diabierna dia 1 di september, Minister Maduro 
di Finansa compaña pa sra. Koolman Secretario 
di Conseho di Minister, Director sr. Werleman 
y Hefe di seccion di presupuesto sra. Kock di 
Departamento di Finansa, a entrega Presupuesto 
2024 na Presidente di Parlamento, sr. Edgar 
Vrolijk den presencia di sr. Hek cu ta Griffier di 
Parlamento. 


PRESUPUESTO ENTREGA NA TEMPO 

Tadidos biaha despues di 15 aña cu un presupuesto 
di Pais Aruba ta wordo entrega na tempo na Parlamento 
di Aruba conforme articulo V.12 di nos Constiticion. Esaki 
ta importante ya cu ta acentua e diciplina cu tur Gobierno 
mester tin pa brinda espacio suficiente na Parlamento pa 
por trata e Ley mas importante pa gobernacion di Pais 
Aruba, cual ta Presupuesto di Pais Aruba. 


UN SURPLUS DI 70 MIYON 

Presupuesto 2024 ta conta cu un surplus di 70 miyon florin 
y esaki ta di dos biaha despues di hopi aña cu Pais Aruba 
ta conoce un presupuesto cu un surplus. Na aña 2019 
tabata e ultimo biaha cu Aruba a conoce surplus despues 
cu pa 12 aña largo nos Pais a conoce solamente deficit 
y debe halto na man di Gabinete Eman. Den añanan 
2020, 2021 y 2022, Aruba a conoce un deficit debi na e 
pandemia. Sinembargo Gobierno a percura pa cada aña baha 
e deficit mas cu por y awo despues di 3 aña por a logra entrega 
presupuestonan tras di otro cu un surplus den Presupuesto 
2023 y Presupuesto 2024. 


TRABOU DI EKIPO NA BIENESTAR DI ARUBA 

Minister di Finansa ta gradici colega Ministernan di Gabinete 
Wever-Croes hunto cu nan ekipo pa tur trabou cu a wordo haci 
pa asina Presupuesto 2024 por a wordo entrega na tempo. E 
mandatario ta gradici specialmente e ekipo di Departamento di 
Finansa cu a lidera e trabounan importante aki na bienestar di 
Aruba. 

Manera ta custumber Minister di Turismo y Salud Publico sr. 
Dangui Oduber ta recapitula riba e cosnan mas importante cu e 
sosode den e siman anterior den su Ministerio. Sigur un siman 
hopi ocupa caminda a anuncia proyectonan grandi pa Aruba. 


Dialuna siman pasa a habri cu un conferencia di prensa na 
Rodgers Beach caminda a anuncia e proyecto di mehoracion 
y embeyecimento di Rodgers Beach. Un proyecto cu ta forma 
parti di henter e masterplan di Seroe Colorado. E proyecto di 
Baby Beach fase 2 tambe lo bay keda entrega den e simannan 
nos dilanti y pronto ta bay anuncia e fase 3 di e proyecto aki 
tambe. 


Diaranson Minister Oduber tabata tin un site visit na e 2 hotelnan 
di Riu. Aki e mandatario a haya un recorido di e Riu Antillas y 
tambe Riu Palace. Tambe e mandatario a haya un splicacion 
amplio di nan plan di inversion. Ya caba Riu a inverti 40 miyon 
dollar den e renovacion di Riu Antillas. Pronto lo bay inverti un 
otro 40 miyon dollar den e renovacion di Riu Palace. Riu ta 

conta cu 1000 trahador di cual mavoria ta local. Nan ta duna 
un contribucion significante na nos turismo y nos economia. 


Diahuebs tabata un dia historico caminda a firma un acuerdo 
di intencion entre Ministerio di Salud Publico, Setar NV v AZV. 
Pa prome biaha ta bay traha hunto pa digitalisa henter e sector 
di cuido medico na Aruba. Un vision cu Minister Oduber cu a 
comparti cu tur stakeholders den cuido medico. 


Esaki ta nifica cu den futuro tur cita lo mester wordo haci 
haciendo uzo di e plataforma di 'Aruba Health App'. Den e 
vision kier expande e uzo di e Aruba Health App caminda riba e 
plataforma aki por ricibi resultadonan di test, haci cita medico, 
hava 'verwijsbrief' v busca remedinan na botica tur esaki via 
e App aki. 


E tabata un siman hopi exitoso, semper ta importante pa por 
comparti cu pueblo tur e desarovonan cu tin den Ministerio di 
Turismo y Salud Publico, e mandatario a termina bisando. 

MINISTER 


LIRAYSA PONSON A HACI UN INVESTIGACION 


TOCANTE E STUDIATENAN CU NO TA REGRESA 
ARUBA DESPUES DI FINALISA NAN ESTUDIO 


Recientemente, Minister Endy Croes a 
reuni cu Sra. Liraysa Ponson y Sr. Gregorio 
Tromp. Sra. Ponson tabata un studiante na 
Universidad di Aruba, Faculty of Hospitality 
and Tourism Management Studies. Den 
e etapa final di su estudio el a haci un 
investigacion pa su tesis. E titulo di e tesis 
ta“Factors related with the choice to move 
back to Aruba once graduated”. 


Manera ta conoci, Aruba ta brinda e 
studiantenan e oportunidad unico pa 
continua cu nan estudio avansa den fi 
exterior na, entre otro, Hulanda. E deseo 
ta pa una bes e studiantenan termina nan 
estudio regresa Aruba bek cu nan diploma, 
conocemento y experencia pa asina 
contribui na progreso y desaroyo di nos 
pais. Lamentablemente, tin studiante no ta 
finalisa nan estudio of no ta regresa Aruba. 
Esaki ta significa cu Aruba no ta beneficia di e conocemento y 
experticio di e studiantenan aki. 


E investigacion di Liraysa su tesis ta basa riba e factornan cu ta 
hunga un rol cu e studiantenan no ta scoge pa regresa Aruba 
despues di a finalisa nan estudio. E investigacion ta brinda 
conseho y/ of sugerencia con pa atrae e studiantenan bek na 
Aruba, pa asina nan por sigui contribui cu e desaroyo di nos 
pais. Liraysa a entrevista trinta (30) studiante cu ta bibando y 
studiando na Hulanda. Loke cu a resalta di e investigacion ta e 
factornan cu ta atrae e studiantenan pa regresa Aruba ta, entre 
otro, oportunidad pa trabou, famia- y amistadnan incentiva, 
sentido di responsabilidad na cas y den sociedad, cultura y 


NA HULANDA 


balor, experencia obteni door di a studia den exterior, clima y 
desaroyo di un pais. 


E motibonan dicon hopi studiante no ta regresa Aruba ta paso 
nan no ta wak oportunidad pa sigui crece y desaroya den nan 
carera y no ta ricibi e salario cu nan merece. Conseho con pa 
atrae e studiantenan pa regresa Aruba bek ta, entre otro, mas 
oportunidad pa trabou, inverti den enseñansa, mas opcion 
di estudio na Aruba, menos corupcion y faboritismo den nos 
sistema gubernamental. Pa conclui, Minister Endy Croes ta 
gradici Liraysa pa su bishita, su dedicacion na e estudio y pa 
e recomendacionnan, alabes ta desea Liraysa hopi exito cu su 
Master's Degree den Organization Studies na universidad di 
Tilburg na Hulanda. 

Minister Endy Croes: Danki Gabinete Wever-Croes II 


PABIEN NA MINISTER DI FINANSAS Y CULTURA 

CU A ENTREGA PA DI DOS BIAHA DEN 15 ANA E 

PRESUPUESTO DI PAIS ARUBA CONFORME LEY 
1 DI SEPTEMBER 


Minister di Enseñansa y Deporte Endy Croes ta felicita Gabinete 
Wever Croes Il, pero sigur Minister di Finansas y Cultura 
Xiomara Maduro cu e gran logra pa di dos aña consecutivo di 
entrega e presupuesto 2024 de Pais Aruba na tempo conforme 
ley, esta riba e fecha 1 di september. 


Manera ta conoci cu Gobierno di Mike Eman pa 8 aña largo 
a crea e Mega Debe, unda nunca den 8 aña Mike y AVP a 
logra entrega un presupuesto conforme ley. No obstante esey, 
desde final di aña 2017 cu Gabinete Wever Croes | a tuma 
rienda di Gobierno di Aruba mester a traha masha duro pa 
pone finansas di Pais Aruba bek na ordo. Lamentablemente, 
na aña 2020 Pandemia a dal mundo henter cual a cambia ful 
e scenario aki. 


Aunke cu e expertonan mundial manera IMF y World Bank 
a calcula cu Aruba lo cuminsa recupera y bons bek, desde 
aña 2024 en adelante nos a tuma nota di e trabounan duro 
di nos Minister di Finansas hunto cu su ekipo y expertonan 
di Departamento di Gobierno a logra adelanta riba e 
pronosticonan aki. Mester bisa tambe cu turismo a recupera di 
tal forma cu a hunga un rol grandi den esaki. Pabien tambe na 
colega Minister Dangui Oduber, pero sigur Minister Presidente 
Evelyn Wever-Croes kende a guia e barco Aruba den tempo 
sumamente dificil logrando awo un recuperacion adelanta. 
Esaki ta muestra di TEAMWORK! 


No solamente a entrega e presupuesto na tempo conforme 
ley, pero Presupuesto 2024 ta cumpli cu tur norma y tin un 
conseho hopi postivo di CAFT. Tambe e presupuesto aki tin un 
SURPLUS di 70 miyon florin. Ta unicamente momento cu bo 
tin un surplus, bo por cuminsa paga bo debenan como pais. 
Pues, finalmente nos por cuminsa paga e debenan di Mike 
Eman y AVP, kendenan a crea e Mega Debe pa Pais Aruba. 


Porfin Aruba por mira un luz na horizonte na caminda pa un 
futuro briyante, unda maneho financiero di Pais Aruba ta uno 
responsabel y sostenibel. 


Danki Gabinete Wever Croes Ill “Los perros ladran, pero la 
caravana Avanza!!”. 


MINISTER ENDY CROES TA FELICITA SRA. AMALIN 
FLANEGIN COMO PROCURADOR GENERAL DI 
MINISTERIO PUBLICO DI ARUBA 


Diabierno ultimo, a tuma luga huramentacion di Sra. Amalin 
de Lelis Altagracia Cresencia Flanegin na Cas Ceremonial. 
Sra. Flanegin a huramenta como procurador general nobo di 
Ministerio Publico di Aruba, den presencia di Su Excelencia 
Gobernador di Aruba Alfonso Boekhoudt. Den e ocasion aki, 
Minister di Ensefiansa y Deporte Endy Croes a representa 
colega Minister Rocco Tjon. 


Tambe presente durante e huramentacion di Sra. Flanegin 
tabata Presidente di Corte Comun di Husticia Sr. Mauritsz 
de Kort. Minister Endy Croes ta felicita Sra. Flanegin cu su 
posicion como procurador general di Ministerio Publico di 
Aruba y ta desea Sra. Flanegin hopi exito den su funcion nobo! 

MINISTER ENDY CROES TA FELICITA 
SR. LEO VROLIJK CU UN OTRO EKCELENTE 


Riba Dia di Prensa 1 di september, Sr. Anselmo Leo Vrolijk 
a presenta e di 17 edicion di e bunita proyecto: E Lens di 
mi Wowonan. E inauguracion oficial di e expo a tuma luga 
diabierna anochi na Biblioteca Nacional Aruba. Minister 
Endy Croes tabata presente na e ocasion special aki hunto 
cu colega Minister Evelyn Wever — Croes, Minister Xiomara 
Maduro, Minister Ursell Arends, Minister Geoffrey Wever y 
demas invitadonan special. 


E exposicion aki ta brinda oportunidad na e miembronan di 
prensa pa mustra e trabou cu nan a eherece den e transcurso 
di aña. Alabes ta brinda comunidad e oportunidad pa wak 
mas di cerca e trabou di un miembro di prensa a traves di 
e potretnan capta. E aña aki tin alrededor di 225 potret den 
e exposicion aki. Adicionalmente, e aña aki a pone enfasis 
riba e 60 aña di existencia di TeleAruba unda a dedica mas 
100 potret relata cu historia di nos planta nacional. Durante e 
ceremonia di inauguracion Minister President Evelyn Wever — 
Croes, Minister Geoffrey Wever, Sra. Joanaila Geerman — Lacle 
Branch Manager di RBC Aruba, Sra. Astrid Britten directora di 
BNA y Sr. Giovanni Kock di TeleAruba a hiba palabra. 

E exposicion ta dedica na cuater (4) baluarte den prensa esta, 
Sr. Hilario Doncker periodista kende recientemente a baha cu 
pensioen, Sr. Cornel Djaoen pa su 26 afia eherciendo e trabou 
di videografia na TeleAruba y Sr. Richard Lacle di Awe24 pa su 
tabou di fotografia. E premio Djispie Franken a wordo otorga 
e afia aki na Sr. Albino Tromp pa su 48 afia di trabou como 
tecnico na TeleAruba. 


Minister Endy Croes ta gradici Sr. Leo Vrolijk pa e invitacion 
y e bunita exposicion. Alabes ta invita Pueblo di Aruba pa 
bishita y aprecia e exposicion aki di 4 te dia 30 di september na 
Biblioteca Nacional Aruba entre 8 or di mainta y 5 or di atardi. 
Entrada ta gratis. 

Minister Glenbert Croes ta anuncia: 


PA PROME BIAHA CU DESEMPLEO TA BAHA TE 
NA 4.3%, UN 'ALL-TIME-LOW' 


Minister Glenbert Croes a habri siman cu un anuncio 
sumamente grandi y positivo. Pa prome biaha den ultimo 
dos decada cu cifra ta mas abou cu nunca antes bista. 
Cifra di desempleo ta na 4.3%. 


E cifranan cu e mandatario a presenta awe ta bay bek te 
na afia 2000 cu un desempleo di 4.8%. Dje afia ey ela 
keda fluctua yegando te na nivel di 11.4% di desempleo. 
Pero awe orguyosamente nos por anuncia cu nivel di 
desempleo na un un ‘record-low’ di 4.3%. 

Tempo cu Minister Glenbert Croes a bira Minister di Labor 
na 2017, el a hereda un desempleo na 8.9%. Ya pa 2018 
su empeño como Minister di Labor a cuminsa duna su 
frutonan y desempleo a cuminsa baha yegando 7.3% y 
na 2019, 5.2%. Lastimamente 2020 Corona a bati na nos 
porta cu tur su consecuencianan. 
Ta momento di hopi desespero 


nos a biba como pueblo y como | DESAROYO DI CIFRA DI DESEMPLEO (den %) 


pais. Pero asina mes nos tur a 
cera cabes pa hunto surpasa e 
momentonan dificil cual nos a 


2000-2022 


logra tambe. 


Awe nos economia ta fuerte. Nos 
turismo ta floreciendo haciendo 
Aruba e isla lider di recuperacion 
den Caribe. Nos hendenan ta 


trahando. Y e maneho di Minister 


di Labor, Glenbert Croes, di 
pone localnan prome na trabou 
ta dunando su fruto. 


E Labor Force Survey a wordo 
ehecuta door di DAO, CBS y 
Banco Central di Aruba. 

Prome Minister Evelyn Wever-Croes: 


ACTIVIDAD DIA DI PRENSA 


Danki pa e trabounan incansabel cu boso ta eherce den nos comunidad 


Relaciona cu Dia Mundial di Prensa dia 1 di September, 
Gobierno di Aruba a organisa un encuentro cu prensa di Aruba 
como gradicimento pa e trabounan incansabel cu nan ta 
eherce den nos comunidad. Esaki a tuma luga diadomingo 3 
di September na e edificio di FUTURA na Scotlandstraat. 


Minister di Gabinete Wever-Croes a bin bisti uniforma cu un 
mensahe “Danki Prensa” riba dje pa asina ta sigur cu tur 
miembro di prensa presente sa sigur e respet y gradicimento 
cu nos gobierno tin pa miembronan di prensa cu ta trece 
informacionnan corecto pa nos pueblo. 


Miembronan di prensa cu tawata presente di vario medionan 
di comunicacion entre otro, Top FM, TeleAruba, Nos Mainta, 
Diario, Mas FM, Bon dia Aruba, Acceso Total, Bo Informado, 
Aruba Native y Noticia Impacto. 


Durante e encuentro, a haci competencianan di grupo, entre 
otro Seso sport/ kibra coco y Mimica na unda cu e grupo 
ganado a ricibi nan premio. Despues a sigui cu un almuerso 
bon prepara pa nos invitadonan invita di dia. 


Na final, mandatarionan presente a hiba palabra pa gradici 
cada miembro di prensa pa nan trabou. Tambe a haci un 
reconocimiento na Hubert Tiel cu ta e miembro di prensa cu 
mas a asisti na conferencia di prensa di Gobierno di Aruba. 


Prome Minister den number di Gobierno di Aruba ta gradici 
miembronan di prensa acepta e invitacion di Gobierno pa asisti 
na e actividad aki como tambe pa tur trabou cu nan ta haci, no 
solamente pa trece e mensahe di Gobierno den nos pueblo 
sino tambe pa informa pueblo cu tur otro informacion necesario 
pa fortalece nos pais y proteha e libertad di expresion. Danki 
Prensa. 


Un danki special ta bay na Lyonel Dirkz y Kerekentenchi pa 
organisa y a MC y entretene henter e encuentro aki cu prensa 
y haci’e uno exitoso. 


POTRETNAN DI ACTIVIDAD 
DIA DI PRENSA 

Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


